Lolland-Falsters Stifts-Tidende, 1847-02-01
Til denne Beretning har den agtede Redacteur af Aalborg, Stiftstidende knyttet følgende bemærkninger: "Om denne Skildring af en, saaledes som han beskriver, mishandlet Mand muligen kan være afgiven med for mørke Farver, skulle vi ikke bedømme, skjøndt alle ved hans agtede Principal indhentede Oplysninger tale for Sandheden; det vil nu imidlertid nærmere fremgaae af den Undersøgelse, som vi ikke kunne betvivle den aarvaagne høie Autoritet her paa Stedet vil lade beordre paa det Strængeste foretagen, ikke ved selve Politiøvrigheden, men ved en anden beskikket Autoritet, og ikke blot ved et almindeligt Forhør, der sjeldent i lignende Tilfælde har ført til noget Resultat, men ved at de Personer, der kunne afgive Forklaring om det Passerede, og som ellers i deres underordnede Stilling staae i noget Forhold til Politiets Functionairer, blive tagne i Eed paa denne Forklaring. Den nævnte Lundby mølle skal vel være en af Politiets active Tjenere, men har ved Beskaffenheden af sin Adfærd og ved den Myndighed, han har kunne udøve, oftere vakt fortjent Uvillie, saa vi tør antage, at navnlig det i Jnseratet Berettede, maa være tilstrækkeligt til at begrunde hans foreløbige Suspension fra sin Bestilling, da det ogsaa kun er derved, at en Undersøgelse undgaaer Jntimideringen og fører til Sandhedens fuldstændige Opklaring; thi saa meget man maa ønske Politiet active betiente, der hvor Activitet gjøres fornøden og hvor den ofte nok er bleven savnet, saa kan det dog vist neppe være ønskeligt, at et saa underordnet Subject i Politiets Tjeneste og med en meer udstrakt Myndighed, end efter hans Stilling endog er tilladelig, skal kunne agere Byens Bussemand, og ved at udove et ganske mærkeligt Stokkeregimente, istedetfor at være Hjælper til Beskyttelsen af den personlige Sikkerhed, endog blive farlig for denne. Efter hvad vi have kunne bringe i Erfaring, skal hele Arrestationen begrunde sig paa et aldeles løst, og, som Andre ville forklare, aldeles umotiveret Opgivende af en Huusværtinde, som muligt selv har været uklar om hvad hun berettede; men under alle Omstændigheder forstaae vi ikke, hvorledes en underordnet Politibetjent derefter kan gives den Myndighed, som kun Politimesteren eller dennes Fuldmægtig har og vistnok ogsaa alene bør udøve. Efter hvad vi have erfaret, er Politimesteren alt i nogen Tid syg og saaledes maaskee endog fremmed for det Passerede, ligesom der jo ogsaa af Politifuldmægtigen er bleven udviist al mulig Humanitet ved sin Berøring med Klageren; men vi kunne ikke forklare os Retmæssigheden af den Politipraxis, der tilsteder, at en underordnet Betjent, som egentlig kun tør handle i Politiembedsmandens Medfølge, kan med en saadan Myndighed trænge ind i et Privat huus, foretage sig den groveste Jnsultering, slæbe et Menneske uden foreviist Jnstruction i Arrest, lægge ham i Bolt og Jern, tilføie ham Haan, Plage og slet Behandling, og at den saaledes Mishandlede – med Tilladelse til at tørre Blodet af sig! – da atter loslades uden at stedes for Politiprotocol og uden endog selv at kunne erfare, hvori hans Brøde bestaaer, Er det Justitiens Udøvelse, og det imod den fattige Mand, der, slagen med egen Armod og Politiets Vunder, nok skal lade være at kunne tænke paa at skaffe sig Opreisning, da maatte Begrebet og Justits og Retspleie meere kunne nedslaae end opreise." Aalb. Stiftst. melder senere, at Politimesteren, som selv er syg, har udbedet af Stiftamtet beskikket en Sættedommer til denne Sags Undersøgelse, hvortil Hr. Hospitalsforstander Ostenfeldt er bleven udnævnt, og at det foreløbig er blevet Lundbymølle tilkjendegivet, at han har at afholde sig fra enhver Politi function, undtagen i Politimesterens eller dennes autoriserede Fuldmægtigs Overværelse og efter disses specielle Ordre.